предвиждат:
 а)
 че периода на валидност на ваучера или равностойния инструмент не може да надхвърля една година;
 б)
 правила за получаване на ваучери или равностойни инструменти, по-специално че те са свързани с конкретно действие;
 в)
 определянето на конкретни условия, при които стойността на ваучерите може да се възстановява на доставчика на обучение или на други форми трансфер на знания и действия за осведомяване.
 Член 7
 Подбор на органи или структури, които предлагат консултантски услуги
 Поканите за представяне на предложения, посочени в член 15, параграф 3 от Регламент (ЕС) No 1305/2013, следват приложимите национални и съюзни правила за възлагане на обществени поръчки. В тях надлежно се разглежда степента, до която заявителите отговарят на квалификациите, посочени в този член.
 Член 8
 Бизнес планове
 1. За целите на член 19, параграф 5 от Регламент (ЕС) No 1305/2013, държавите членки оценяват напредъка по бизнес плановете, посочени в член 19, параграф 4 от същия регламент, в случай на подпомагане по член 19, параграф 1, буква а), подточки i) и ii) от посочения регламент, по отношение на правилното осъществяване на действията, посочени в член 5, параграф 1 от Делегиран регламент (ЕС) No 807/2014 на Комисията (3).
 2. В случай на подпомагане по член 19, параграф 1, буква а), подточка i) от Регламент (ЕС) No 1305/2013, когато в бизнес плана се посочва използване на други мерки за развитие на селските райони съгласно посочения регламент, държавите членки могат да предвидят, че одобряването на заявлението за подпомагане осигурява достъп и до подпомагане по въпросните други мерки. Когато държава членка се възползва от тази възможност, тя предвижда, че заявлението за подпомагане съдържа необходимата информация, за да се оцени допустимостта по въпросните други мерки.
 Член 9
 Преобразуване на мерни единици
 1. Когато ангажиментите съгласно членове 28, 29 и 34 от Регламент (ЕС) No 1305/2013 са изразени в мерни единици, различни от използваните в приложение II към него, държавите членки могат да изчислят плащанията въз основа на въпросните други единици. В тези случаи държавите членки гарантират спазването на максималните годишни размери, които са допустими за подпомагане от ЕЗФРСР, както са определени в посоченото приложение.
 2. Плащанията по членове 28, 29 и 34 от посочения регламент не могат да се гарантират за животинска единица, с изключение на плащания за ангажименти за отглеждане на местни породи, застрашени от изчезване в животновъдството, съгласно член 28, параграф 10, буква б) от Регламент (ЕС) No 1305/2013.
 Ставките на преобразуване на различните категории животни в животински единици са посочени в приложение II.
 Член 10
 Стандартно допускане за допълнителни разходи и пропуснати ползи
 1. Държавите членки могат да определят фиксирана сума за плащанията по мерките или видовете операции, посочени в членове 28—31 и членове 33 и 34 от Регламент (ЕС) No 1305/2013, въз основа на стандартно допускане за допълнителни разходи и пропуснати ползи.
 2. Държавите членки гарантират, че изчисленията и съответните плащания, посочени в параграф 1:
 а)
 съдържат само проверими елементи;
 б)
 са основани на стойности, установени посредством съответна експертиза;
 в)
 посочват ясно източника на използваните стойности;
 г)
 са диференцирани, за да се отчетат регионалните или местни условия и